Der smugles narko ind til sindslidende kriminelle, der er indlagt på Aalborg Psykiatriske Sygehus, og det vil psykiatridirektør for Region Nordjylland, Per Sørensen sætte en stopper for, fortæller han P4 Nordjylland. Det skal ske ved at opsætte kameraer i området ved Mølleparkvej i Aalborg der huser to retspsykiatriske afdelinger. Pårørende og besøgende kan købe narkoen lige udenfor afdelingerne, for derefter at smugle det ind. Det skal stoppes hvis det står til ledelsen. - Misbrug forværrer sindslidelsen, og misbruget betyder også for nogle patienter en motivation til at stikke af, siger Per Lund Sørensen til radioen. Han er lige nu i gang med at udarbejde et forslag til politikerne. Direktøren håber at kameraerne vil være på plads efter sommerferien.
Region Nordjylland vil opsætte overvågningskameraer ved Aalborg Psykiatriske Sygehus. Dermed håber man at komme narkosalget til de kriminelle sindslidende til livs.